WTA 1000
WTA 1000 er en kategori af individuelle tennisturneringer for kvinder, der blev indført i forbindelse med omorganiseringen af WTA Tour, der trådte i kraft ved sæsonstarten i 2021, og turneringerne i denne kategori overgås kun af de fire grand slam-turneringer og sæsonafslutningen WTA Finals.

Kategorien er reelt en sammenlægning af underkategorierne WTA Premier Mandatory og WTA Premier 5, der eksisterede i perioden 2009-2020 som underkategorier til WTA Premier, og som inden da svarede til kategorien WTA Tier I i årene 1990-2008.

I perioden 1990-2007 varierede antallet af turneringer i kategorien WTA Tier I. De første tre år var der seks turneringer, og de følgende fire år indeholdt kategorien otte turneringer. Fra 1997 til 2003 omfattede Tier I ni turneringer, man man i årene 2004-07 arbejdede med ti turneringer i kategorien. Siden 2009 har kategorien bestået af ni turneringer.

I single er Serena Williams indehaver af rekorden for flest vundne WTA Tier I-, WTA Premier Mandatory-, WTA Premier 5- og WTA 1000-turneringer med 23 titler. I damedouble sidder Martina Hingis på rekorden med 26 titler på dette niveau.

Turneringer 

Turneringskategorien WTA 1000 består pr. 2021 af følgende ni turneringer, angivet i kronologisk rækkefølge i henhold til deres terminer på tennissæsonen pr. 2022.

Retningslinjer 

WTA Tour's regelbog udstikker visse retningslinjer for turneringer i kategorien WTA 1000.

Obligatorisk deltagelse 

De ni turneringer er inddelt i to underkategorier:
 Obligatoriske turneringer: BNP Paribas Open, Miami Open, Madrid Open og China Open.
 Ikke-obligatoriske turneringer: Dubai Tennis Championships/Qatar Ladies Open, Internazionali d'Italia, Canada Masters, Cincinnati Open og Wuhan Open.

Spillerne skal deltage i alle fire obligatoriske turneringer, hvis de som følge af deres placering på WTA's verdensrangliste er direkte kvalificeret til hovedturneringen i de pågældende turneringer.

Spillerne må højst misse én af sæsonens fem ikke-obligatoriske turneringer, hvor de er direkte kvalificeret til hovedturneringen. En spiller må ikke springe deltagelse i den samme ikke-obligatiriske turnering over i to sæsoner i træk.

Hvis en spiller melder afbud til en af ovenstående turneringer, vil denne turnering tælle med som en af de 16 tællende turneringer i spillerens rangering med et bidrag på 0 point. For de obligatoriske turneringer gælder denne straf dog ikke for spillere under 17 år, og for de ikke-obligatoriske turneringer gælder reglen ikke for spillere, der er under 18 år eller som er fyldt 34 år.

Præmiesummer 

I 2021 er minimumspræmiesummen i en WTA 1000-turnering $ 3.000.000.

Ranglistepoint 

Spillerne opnår point til WTA's verdensrangliste ved deltagelse i WTA 1000-turneringer. Antallet af vundne point afhænger af, om turneringen er obligatorisk eller ikke-obligatorisk, samt antallet af deltagere i hovedturneringen.

Single-vindere

WTA Tier I (1990-2008)

WTA Premier Mandatory / Premier 5 (2009-2020)

WTA 1000 (fra 2021)

Flest titler 

Følgende spillere har gennem tiden vundet mindst fem singleturneringer på WTA Tour i kategorierne WTA Tier I, WTA Premier Mandatory, WTA Premier 5 eller WTA 1000. Aktive spillere er markeret med fed skrift.

Double-vindere

WTA Tier I (1990-2008)

WTA Premier Mandatory / Premier 5 (2009-2020)

WTA 1000 (fra 2021)

Flest titler 

Følgende spillere har gennem tiden vundet mindst otte doubleturneringer på WTA Tour i kategorierne WTA Tier I, WTA Premier Mandatory, WTA Premier 5 eller WTA 1000. Aktive spillere er markeret med fed skrift.

Kilder 
 WTA

Noter 

Tennisturneringer
WTA Tour